CELEX: C2007/315/16
Language: sk
Date: 2007-12-22 00:00:00
Title: Vec C-457/05: Rozsudok Súdneho dvora (štvrtá komora) zo 4. októbra 2007 (návrh na začatie prejudiciálneho konania, ktorý podal Landgericht Wiesbaden – Nemecko) – Schutzverband der Spirituosen-Industrie eV/Diageo Deutschland GmbH (Voľný pohyb tovaru — Smernica 75/106/EHS — Aproximácia právnych predpisov členských štátov — Kvapaliny v spotrebiteľskom balení — Plnenie podľa objemu — Článok 5 ods. 3 písm. b) a d) — Baileys Minis — Uvádzanie na trh v spotrebiteľskom balení s objemom 0,071 l)

22.12.2007   
            
            
               SK
            
            
               Úradný vestník Európskej únie
            
            
               C 315/10
            
         Rozsudok Súdneho dvora (štvrtá komora) zo 4. októbra 2007 (návrh na začatie prejudiciálneho konania, ktorý podal Landgericht Wiesbaden – Nemecko) – Schutzverband der Spirituosen-Industrie eV/Diageo Deutschland GmbH
   (Vec C-457/05) (1)
   
   (Voľný pohyb tovaru - Smernica 75/106/EHS - Aproximácia právnych predpisov členských štátov - Kvapaliny v spotrebiteľskom balení - Plnenie podľa objemu - Článok 5 ods. 3 písm. b) a d) - Baileys Minis - Uvádzanie na trh v spotrebiteľskom balení s objemom 0,071 l)
   (2007/C 315/16)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Landgericht Wiesbaden
   Účastníci konania pred vnútroštátnym súdom
   
      Žalobca: Schutzverband der Spirituosen-Industrie eV
   
      Žalovaná: Diageo Deutschland GmbH
   Predmet veci
   Návrh na začatie prejudiciálneho konania – Landgericht Wiesbaden – Výklad článkov 28 a 30 Zmluvy ES – Platnosť článku 5 ods. 3 písm. b) druhého pododseku druhej vety v spojení s článkom 5 ods. 3 písm. d) v spojení s prílohou III číslom 4 smernice Rady 75/106/EHS z 19. decembra 1974 o aproximácii právnych predpisov členských štátov týkajúcich sa plnenia určitých kvapalín do hotových obalov podľa objemu (Ú. v. ES L 42, s. 1; Mim. vyd. 13/002, s. 156), v znení zmien a doplnení – Zákaz uvádzania na trh v iných členských štátoch alkoholických nápojov v baleniach s objemom 0,071 l, ktoré sú vyrábané a uvádzané na trh v Írsku a v Spojenom kráľovstve v súlade so zákonom – Baileys Minis
   Výrok rozsudku
   Článok 5 ods. 3 písm. d) smernice Rady 75/106/EHS z 19. decembra 1974 o aproximácii právnych predpisov členských štátov týkajúcich sa plnenia určitých kvapalín do hotových obalov podľa objemu, zmenenej a doplnenej Aktom o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia, sa má vykladať v tom zmysle, že spotrebiteľské balenia s nominálnym objemom 0,071 l, ktoré obsahujú výrobky uvedené v prílohe III čísle 4 tejto smernice a sú vyrábané a uvádzané na trh v Írsku a v Spojenom kráľovstve v súlade so zákonom, možno uvádzať na trh aj v ostatných členských štátoch.
   Článok 5 ods. 3 písm. b) druhý pododsek druhá veta smernice 75/106, zmenenej a doplnenej uvedeným aktom, v spojení s odsekom 3 písm. d) toho istého článku je neplatný v rozsahu, v akom vylučuje nominálny objem 0,071 l zo zoznamu nominálnych objemov harmonizovaného na úrovni Spoločenstva, ktorý je stanovený v prílohe III čísle 4 stĺpci I tejto smernice.
   
      (1)  Ú. v. EÚ C 131, 3.6.2007.